lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv lt oc en es lv lv lv lv lv lv lv es nl pt en lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Peldētājiem turpinās marta sacensību maratons – ZZ.lv
Vārda dienas svin: Modra, Francis, Dmitrijs
Maija Laizāne - 14.03.2022 - 17:43
Sacensības ar Jelgavas Specializētās peldēšanas skolas (JSPS) audzēkņu līdzdalību lielākoties notiek Rīgā vai pašmāju peldbaseinā, taču šomēnes, pēc skolas direktora vietnieka Māra Lindenbauma teiktā, sportisti cītīgi apceļo un turpinās apceļot retāk ierastus gala mērķus.
Aizvadītās nedēļas nogalē tā bija Valmiera ar turienes Sporta skolas atklātajām meistarsacīkstēm Olimpiskā centra 25 metru peldbaseinā. JSPS bija pārstāvēta ar organizatoru maksimāli pieļauto dalībnieku skaitu, turklāt pirmajā dienā startēja vieni, otrajā dienā – citi. „Lai sacensību praksi gūtu iespējami vairāk audzēkņu,” piebilst M.Lindenbaums. Kopumā 16 klubi, 221 dalībnieks – tāda bija konkurence, kurā no mūsējiem izcēlās pieaugušo grupā startējušie: Nikolai Elpei 1. vieta 400 metros brīvajā stilā, Nikolass Deičmans 1. vietā tāda paša garuma kompleksa distancē, 2. vieta 100 metros tauriņstilā Evelīnai Talkuškinai, 2. vieta 200 metros kompleksā un 3. vieta tāda paša garuma brīvā stila distancē Anastasijai Fortelei.
Marta sākumā Jūrmalas Sporta servisa centra peldbaseinā norisinājās sacensības ar nosaukumu „Medūzas kauss”. JSPS tur pārstāvēja galvenokārt jaunākie sportisti – 2008. gadā un vēlāk dzimušie. Mājās tika pārvesta viena zelta, divas sudraba un divas bronzas medaļas. Pa divām godalgām izcīnīja Reinis Vilciņš (1.vieta 100 metros uz muguras un 3. vieta 100 metros brīvajā stilā) un Juris Kalnietis (2. vieta 100 metros kompleksā un 3. vieta 100 metros uz muguras). Otrais ātrākais 100 metros brasā bija Artjoms Fomenko, kurš turklāt pirmo reizi izpildīja II sporta klases normatīvu. Pirmoreiz III sporta klases rezultātu sasniedza Maija Bojuka.
Vecākie audzēkņi (kopskaitā 24) tajā pašā dienā Ziepniekkalna peldbaseinā Rīgā startēja „Četru komandu kausā”. 2007. gadā iedibinātās sacensības divus iepriekšējos gadus nebija notikušas, un jelgavnieki atgriešanos varēja svinēt ar pasākuma vēsturē trešoreiz izcīnītu galveno trofeju. „Izcīnītā uzvara un iegūtais kauss ir visas komandas nopelns,” uzsver M.Lindenbaums, skaidrojot, ka katra peldētāja veikumu trijās vecuma grupās četrās distancēs četros dažādos stilos meitenēm un zēniem būtu pat sarežģīti izcelt.
Saturs turpināsies pēc reklāmas.
Patlaban jau notiek gatavošanās nākamajām sacensībām – šīs nedēļas nogalē spēcīgākie JSPS peldētāji brauks uz Tartu, lai piedalītos Baltijas čempionātā, savukārt atsevišķa JSPS delegācija tiks komplektēta dalībai “Kristāla lāses” sacensībās Ventspilī.
Artjoms Fomenko, Reinis Vilciņš, Juris Kalnietis
Nikola Elpe, Evelīna Talkuškina, Nikolass Deičmans
Citas ziņas Peldēšana Sports
Jelgavas čempioni skvošā pieaugušajiem – Jānis Plūme un Laura Gaigala
Izbraukumā jāiztur četras spēles piecās dienās
Džudo turnīrā Ādažos medaļas arī Sergeja Vasjkova audzēkņiem
Jelgavniekiem medaļas džudo turnīrā “Zelta rudens 2022” Ādažos
“Zemgale/LLU” guva otro panākumu “Mestis” līgā (FOTO/VIDEO)
“Optibet”Superkausu izcīna VK “Jelgava” volejbolistes
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.